సుష్మా వర్మ

సుష్మా వర్మ (జననం 1992 నవంబరు 3) ఒక భారతీయ మహిళా క్రికెటర్.  ప్రస్తుతం, సుష్మా వర్మ భారత మహిళల క్రికెట్ జట్టులో వికెట్ కీపర్,  కుడిచేతి వాటం బ్యాట్స్‌వుమన్.

2017 మహిళల క్రికెట్ ప్రపంచ కప్ తర్వాత, హిమాచల్ ప్రదేశ్ ముఖ్యమంత్రి వీరభద్ర సింగ్ సుష్మా వర్మకు డిప్యూటీ సూపరింటెండెంట్ ఆఫ్ పోలీస్ ఉద్యోగాన్ని ఆఫర్ చేశాడు.

స్థానిక పోటీలు 
మొదట హిమాచల్ ప్రదేశ్ క్రికెట్ అసోసియేషన్ తరపున ఆడింది. ఆమె 2011 జాతీయ మహిళల క్రికెట్ టోర్నమెంట్‌లో హిమాచల్ జట్టుకు కెప్టెన్‌గా వ్యవహరించింది. ఈ టోర్నీలో హిమాచల్ ప్రదేశ్ రెండో స్థానాన్ని కైవసం చేసుకుంది. హిమాచల్ ప్రదేశ్ నుంచి అంతర్జాతీయ మహిళా క్రికెట్ మ్యాచ్‌లు ఆడిన తొలి మహిళ సుష్మా వర్మ.    

రైల్వేస్ తరఫున ఫస్ట్ క్లాస్ మ్యాచ్‌లు ఆడింది. సుష్మా వర్మ భారత మహిళా క్రికెట్ జట్టులో కెప్టెన్ మిథాలీ రాజ్, హర్మన్‌ప్రీత్ కౌర్,  పూనమ్ రౌత్‌లతో కలిసి ఆడింది.

అంతర్జాతీయ క్రికెట్ 
2017 మహిళల క్రికెట్ ప్రపంచకప్‌లో ఫైనల్స్‌కు చేరిన భారత జట్టులో సుష్మా వర్మ సభ్యురాలు. ప్రపంచకప్ ఫైనల్లో భారత్ 9 పరుగుల తేడాతో ఇంగ్లండ్ చేతిలో ఓడిపోయింది.

మూలాలు

బాహ్య లంకెలు 

 
1992 జననాలు
భారతీయ మహిళా క్రికెట్ క్రీడాకారులు